Malle Meelak

Malle Meelak (sünninimi Malle Meremäe; 19. mai 1929 Tartu – 10. märts 1997 Tallinn) oli eesti arhitekt.

Sündis Tartus sõjaväelase perekonnas. Lõpetas 1947. aastal Tartu 2. Keskkooli ja 1953. aastal Tallinna Polütehnilise Instituudi ehitusteaduskonna arhitektuuri eriala.TTÜ lõpetajad 1918–2006

Malle Meelak töötas lühemat aega projekteerimisinstituudis Sovhozprojekt (hiljem Põllumajandusprojekt). 1958. aastast töötas ta Eesti Projektis arhitektina. Ta projekteeris mitu paneelelamurajooni Tallinnas, Tartus ja Viljandis. Ta oli Annelinna (1971), Väike-Õismäe (1973) ja Lasnamäe (1978) linnaosa planeeringu üks põhiautoreid koos Mart Pordiga ning Viljandi linna generaalplaani (1975) üks autoritest (koos Mart Pordi ja Ülo Stööriga).Nõukogude Eesti: Entsüklopeediline teatmeteos. Tallinn: Valgus, 1978, lk 256, 325 

M. Meelak oli 1960.–1980. aastatel Nõukogude Eesti mõjukamaid linnaplaneerijaid koos Mart Pordiga. Nad on Eesti kivilinnade Mustamäe, Väike-Õismäe, Annelinna ja Lasnamäe planeeringute autorid. Nende uusrajoonide generaalplaanid on tehtud peamiselt vabaplaneeringu idee alusel, siiski on need neli planeeringut oma ülesehituselt täiesti isemoodi. Mustamäe planeeringus on lähtutud toona kehtinud ehitusnormist SNIP (vene keeles СНиП – Строительные нормы и правила – Ehitusnormid ja eeskirjad). Tartu Annelinn on projekteeritud teadlikult varieerides hoonestuse tihedust koos selge transpordiskeemiga, milles oluline koht on just ristuvatel eriloomulistel kergliiklusteedel. Väike-Õismäe planeering põhineb ringlinna ideel, kus paneelelamualad paiknevad sõõrjalt ümber keskel asuva tiigi. Lasnamäe planeerimise põhiideeks oli süvistatud kanal, mis võimaldab viia transpordi n-ö alumisele tasapinnale. Malle Meelak tõesti armastas linna kui arhitekti utoopilis-subjektiivsete ideede mänguareeni. Ta on koostanud alevite ja linnade ning maa-asulate ja puhkepiirkondade generaalplaane. Taškendi taastamine pärast 1966. aasta aprilli maavärinat toimus Malle Meelaku koostööprojekti järgi.

Malle Meelak on maetud Tallinna Metsakalmistule.Kalmistute register HAUDI

Töökohad
 1956–1958 Sovhozprojektis (hiljem “Põllumajandusprojekt”) Tallinna filiaal, arhitekt
 1958–1962 Eesti Projekt, vanemarhitekt 
 1962–1969 Eesti Projekt, gruppijuht
 1969–1980 Eesti Projekt, projekti peaarhitekt
 1980–1989 Eesti Projekt, osakonna peaarhitekt
 1968–1979 ERKI õppejõud 
 1992 Tallinna Kõrgema Tehnikakooli õppejõud

Projekteeritud ehitised
 Varbola sohvoosi kontor-klubi (1959)
 Kose, Ravila invaliididekodu (1964)
 16-korruseline elamu Tallinnas A. H. Tammsaare teel 85/87 (1979; oli Arvo Niinevälja kaasautor)
 Eramud Tallinnas

Alevid ja linnad, uusrajoonide planeerimiskavad
 Karjala ANSV, Zanja sohvoosi keskuse ja farmide generaalplaan, 1956
 Karjala ANSV, Suojärvi sohvoosi keskuse generaalplaan, 1957
 Karjala ANSV, Smõtška sohvoosi keskuse ja farmide generaalplaanid, 1957
 Puka sohvoosi keskuse generaalplaan, 1957
 Antsla sohvoosi generaalplaan, 1957
 Nõo sohvoosi, Laguja ja Tamsa osakonnad generaalplaanid, 1958
 Uula sohvoosi Vihavu osakonna generaalplaan, 1958
 Narva mikrorajoon, 1962
 Tallinna Mustamäe VII ja VIII mikrorajoon, 1968 (koos Mart Pordiga)
 Tallinna Väike-Õismäe detailplaneering, 1968 (koos Mart Pordiga)
 Tallinna Sääse mikrorajoon, 1969 (koos Mart Pordiga)
 Tallinna Keldrimäe kvartal, 1970
 Tartu Annelinna generaalplaan, 1971 (koos Mart Pordiga)
 Tartu I ja II mikrorajooni detailplaneering, 1971, 1977
 Lasnamäe generaalplaan, 1972–1978 (koos Mart Pordi, Irina Raua, Ene Auriku, Oleg Žemtšugoviga)
 Tartu Veeriku mikrorajooni detailplaneering, 1977
 Tartu linna generaalplaan, 1974–1976 (koos Raal Kivi, Mart Pordi, Oleg Žemtšugoviga)
 Viljandi linna generaalplaan koos linnalähitsooniga, 1974 (koos Mart Pordiga)
 Tallinna Lasnamäe IV mikrorajooni detailplaneering, 1979 (koos Ene Auriku, Mart Pordiga) Tallinn, Haabersti linnaosa Tiskre ja Kotema elamurajoon, 1995 (koos Urmas Elmiku ja Riho Hürdeniga)
 Tallinna Harku järve idakalda detailplaneerimisprojekt 1995 (koos U. Elmiku ja Riho Hürdeniga)

Maa-asulad ja puhkepiirkonnad
 Võsu-Käsmu puhkerajoon, 1961
 Võsu supelrand, 1962 
 Tamsalu, 1968 ja 1971
 Võrtsjärve põhjakallas 1969
 Vaikla puhkerajoon, 1970
 Tamme puhkerajoon, 1970
 Nelijärve puhkekeskus 1990

Üksikute kvartalite detailplaneeringud ja hoonestusprojektid
 Kunda linna kvartalite 6 ja 7 hoonestus, 1958
 Sirgala asula kvartalite 1 ja 2 hoonestus, 1959
 Pärnu linna Tammsaare ja Karusselli tänavate vahelise kvartalite detailplaneering, 1960
 Haapsalu linna Võidu-Nurme-Niine tänava kvartali hoonestus, 1961 (koos Mart Pordiga)
 Viljandi kaubanduskeskus, 1975 (koos Mart Pordiga)
 Viljandi järveäärne alal, 1977
 Viljandi ajalooline keskus, 1978 (koos Mart Pordiga)
 Viljandi, Paala linnaosa detailplaneering, 1976 ja Männimäe mikrorajooni detailplaneering, 1972 (koos Mart Pordiga)
 Tallinna keskturu ümbruse variantlahendused, 1970 (koos Mart Pordi ja Oleg Žemtšugoviga)
 Tallinna Tondi tänava ja Pärnu mnt. Ristmiku hoonestuskava, 1978
 Tartu Veeriku linnaosa, 1977 (koos Mart Pordiga)
 Tartu Kalevi mikrorajooni detailplaneering, 1980
 Tartu Ihaste individuaalelamuterajoon, 1982 (koos Urmas Elmikuga)
 Tallinna Pärnu mnt. hoonestuskava, 1980
 Tallinna peamagistraalide hoonestuskava, 1981 (koos Rein Hansbergiga)
 Tallinna uue loomaaia detailplaneering, 1983 (koos Mart Pordiga)
 Tallinnas Sepa-Maleva kvartali detailplaneering, 1983 (koos Rein Hansbergiga)
 Harju rajoon, Jõelähtme, aianduskooperatiivi “Jõesuu” planeerimise ja koostamise projekt, 1987
 Aegviidu, Nelijärve puhkebaasi maa-ala planeerimiskava, 1990
 Tallinn, Harku järve idakalda detailplaneerimisprojekt, 1995 (koos U. Elmiku ja R. Hürdeniga)

Võistlusprojektid
 Mustamäe elurajoon 1968 (koos Erika Nõvaga) ergutuspreemia
 Tartu Annelinn 1969 (koos Mart Pordiga) II preemia
 Tallinn Lasnamäe 1969 (koos Mart Pordi ja H. Karuga) II preemia
 Tallinna Kesklinn 1972 (koos Mart Pordi ja Irina Rauaga) III preemia
 Pärnu kesklinna detailplaneering 1978 (koos Oleg Žemtšugoviga ja Fredy Tompsiga) I preemia

Liikmesus
 1962 Arhitektide Liidu liige 
 Linnaehituse sektsiooni liige

Tunnustus
1986 – NSV Liidu riiklik preemia Väike Õismäe detailplaneeringu kui omanäolise ja kompaktse lahenduse poolest silmapaistva eest.

Teadustöö
 “Eesti linnade arengusuunad aastani 2000 ja perspektiivis”, 1989 koos Kalle Koppeliga (ETUI ja Ehitusministeeriumi tellimusel)
 “Eesti alaevite seadus” (1990 projekt, I variant koos T. Aakre ja U. Palliga)

Isiklikku
Tema abikaasa oli insener Heldur Meelak, nende tütar oli laulja ja muusikapedagoog Katrin Ehala, poeg oli jurist Indrek Meelak, pojapoeg arhitekt Mikk Meelak.

Fotosid
 Rahvusarhiivi fotode andmebaas. RPI Eesti Projekt peaarhitekt Mart Port, arhitekt Malle Meelak, projekti peaarhitekt Hugo Sepp, projekti peainsener Karl Tallo ning arhitektid Ene Aurik ja Irina Rand Lasnamäe linnaosa maketi juures (fotograaf Oskar Juhani)
 Foto, M. Meelak. Rahvusarhiivi Fotoinfosüsteem.
 Foto, M. Meelak. Rahvusarhiivi Fotoinfosüsteem.
 Foto, Eesti Arhitektuurimuuseum. M. Meelak, M. Port.
 Foto, Tartu Veeriku mikrorajooni detailplaneering. M. Meelak, M. Port. Eesti Arhitektuurimuuseum.
 Foto, Lasnamäe elurajooni planeeringu projektifotod. M. Meelak, M. Port. Eesti Arhitektuurimuuseum. 
 Foto, Tallinna kesklinna eskiiskavand, planeerimise ja hoonestuse eksperimentaalprojekt. Arhitektid Malle Meelak, Mart Port. Eesti Arhitektuurimuuseum.Eesti Arhitektuurimuuseum. Arhiiv. http://www.arhitektuurimuuseum.ee

Viited

Kirjandus
 "Eesti Arhitektuur". Tallinn: Valgus 1993, lk 40–45
 Mart Kalm "Eesti XX sajandi arhitektuur". Tallinn: 2001, Prisma Prindi Kirjastus.
 "Arhitekt Malle Meelak". Sirp ja Vasar nr. 20, 18. mai 1979
 Ehitus ja arhitektuur 1974/2 ERKI lõpetanud RPI "Eesti Projektis"
 EKABL. Eesti Entsüklopeediakirjastus, Tallinn 1996

Välislingid
 Triin Ojari. Mõtlemine suurtes kategooriates: Malle Meelak ja Tallinna mäed. Sirp, 21. mai 1999
 Kaia Pae. Annelinna poole. Malle Meelak, Annelinna projekteerides
 Kaia Pae. Annelinna kavandamisest. Malle Meelak ja Mart Port. Eesti Projektis 1971. aastal valminud Annelinna generaalplaan
 Dokumentaalfilm ja intervjuu Malle Meelakuga "Lasnamäe sünd"

Kategooria:Eesti arhitektid
Kategooria:Eesti NSV Arhitektide Liidu liikmed
Kategooria:Tallinna Tehnikaülikooli vilistlased
Kategooria:NSV Liidu riikliku preemia laureaadid
Kategooria:Metsakalmistule maetud
Kategooria:Sündinud 1929
Kategooria:Surnud 1997